OpenLLM-France/wikimedia huggingface dataset:
# Nicolao Manuel Dumitru Cardoso

Nicolao Manuel Dumitru Cardoso (Nacka, Suècia, 12 d'octubre de 1991) és un futbolista italià. Juga de davanter i el seu club actual és el Johor Darul Ta'zim de la lliga de Malàisia.

## Biografia

Nascut a Suècia de pare romanès i mare brasilera, es va mudar amb la seva família a Empoli, a Toscana (Itàlia), als set anys.

## Trajectòria

Es va formar a la cantera de l'club local, debutant amb el primer equip la temporada 2008/09 a la Serie B (segona divisió italiana). El 31 d'agost de 2010 va ser cedit amb opció de compra al Nàpols, amb el qual va fer el seu debut a la Serie A el 22 de setembre del mateix any, davant l'Chievo Verona. Al final de la temporada, el club el va adquirir al 100%, cedint-lo a l'Empoli FC. Aquí va marcar el seu primer gol com a professional, el 27 d'agost, contra el Juve Stabia. Durant aquella temporada va jugar 25 partits, realitzant 4 gols.
El 22 de juny de 2012 l'Empoli i el Nàpols van acordar la renovació de la copropietat del jugador, que el juliol va ser cedit al Ternana Calcio i successivament a l'AS Cittadella i al Reggina Calcio. El 13 d'agost de 2014 va passar a cedit al GAS Veroia grec, on va debutar el 24 d'agost següent en el partit de local contra el Xanthī AO, marcant un gol.
El 25 d'agost de 2015, el Nàpols el va cedir a la US Latina de la Serie B italiana, on va fer 34 partits i 7 goles. El 31 d'agost de 2016, va ser cedit al Nottingham Forest FC anglès.
L'1 d'agost de 2017 va fichar per l'AD Alcorcón de la Segona Divisió. El gener de 2018 rescindeix el contracte amb l'equip madrileny i fitxa fins al 2020 pel Club Gimnàstic de Tarragona.

## Internacional

Ha estat internacional amb la Selecció Sub-19 d'Itàlia en 10 ocasions, debutant el 22 de setembre de 2009 davant la Selecció danesa. Amb la Sub-20 ha jugat 9 partits, marcant dos gols: va ser convocat per primera vegada el 30 de setembre de 2010, per a disputar el "Torneig Quatre Nacions Sub-20". En la mateixa competició va marcar el seu primer gol contra la Selecció alemanya

## Referències

* 1 2 «Convocazioni e presenze in campo – NOME: DUMITRU CARDOSO NICOLAO M» (en italià). FIGC.it. Arxivat de l'original el 21 de setembre 2016. [Consulta: 11 agost 2010].
# Norma UNE 166001

La norma UNE 166001 estableix requisits relatius a la planificació, organització, execució i control de projectes d'R+D+i. Requereix, entre altres elements:
* Justificar de forma prèvia la necessitat i enfocament dels projectes a abordar.
* Documentar les activitats i resultats.
* Planificar i programar les activitats, recursos i calendaris dels projectes.
* Establir una estructura organitzativa del projecte i la definició de responsabilitats.
* Analitzar els riscos del projecte i planificar la seva gestió.
* Pressupostar els costos del projecte.
* Realitzar el seguiment de les activitats i resultats.
* Disposar d'un pla d'explotació dels resultats.

## Vegeu també

* Sèrie UNE 166000
* UNE 166002
* UNE 166006
# Novoivànivka (Krasnogvardiske)

* Per a altres significats, vegeu «Novoivànivka».
Novoivànivka (en (ucraïnès): Новоіванівка, en rus: Новоивановка, Novoivànovka) és un poble de la República Autònoma de Crimea a Ucraïna, que el 2014 tenia 141 habitants. Pertany al districte de Krasnogvardiske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Novoivànivka (Krasnoperekopsk)

* Per a altres significats, vegeu «Novoivànivka».
Novoivànivka (en (ucraïnès): Новоіванівка, en rus: Новоивановка, Novoivànovka) és un poble de la República Autònoma de Crimea a Ucraïna, que el 2014 tenia 509 habitants. Pertany al districte rural de Krasnoperekopsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Numeri Magi

Numeri Magi (en llatí Numerius Magius, erròniament Juli Cèsar l'anomena Cnaeus Magius) va ser un militar romà originari de Cremona. Formava part de la gens Màgia, una gens romana d'origen plebeu.
Va ser praefectus fabrum a l'exèrcit de Gneu Pompeu quan va esclatar la guerra civil l'any 49 aC. Va ser capturat per les forces de Cèsar quan es dirigia a Brundusium per a reunir-se amb Pompeu i se'l va deixar anar per transmetre a Pompeu (que era a Brundusium) una oferta de pau, que Pompeu va rebutjar.

## Referències

* ↑ [https://quod.lib.umich.edu/m/moa/acl3129.0002.001/909?rgn=full+text;view=image;q1=MagiusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 899. ]
# Numeri Àtic

Numeri Àtic (en llatí Numerius Atticus) va ser un senador romà de rang pretorià, que va tenir el seu moment de glòria quan a la mort de l'emperador August va dir que l'havia vist com ascendia al cel. Aquesta història l'expliquen Dió Cassi i Suetoni.

## Referències

* ↑ [https://quod.lib.umich.edu/m/moa/acl3129.0001.001/429?page=root;rgn=full+text;size=100;view=image;q1=AtticusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 414. ]
# Nokko

Nokko és el nom artístic de la cantant japonesa Nobuko Yamada (山田信子, 4 de novembre de 1963 a Urawa, Saitama, Japó).
Va començar el 1984 com a cantant del grup Rebecca, que va conèixer l'èxit en la dècada del 1980. El 1990, després de deixar el grup, ella va gravar un single en duet amb Motoko anomenat Short Hairs, i va continuar amb èxit com a solista des de 1992, gravant fins i tot un àlbum als Estats Units el 1993.
Va estar casada amb Takehiko Kogure, guitarrista del Rebecca, de 1990 a 1993, i va tornar a casar el 2002 amb l'enginyer de so Goh Hotoda, amb el qual va tenir un fill el 2006.

## Discografia
### Àlbums originals

* Hallelujah (1992)
* I Will Catch U. (1993)
* Call Me Nightlife (1993)
* Colored (1994)
* Rhyming Cafe (1996)
* Veranda no Kishibe (ベランダの岸辺, Veranda Shore) (1998)
* Viaje (2000)
* Kiss (2010)

### Compilacions

* The Best of Nokko (1997)
* Remix Nokko (2000)
* Nokko's Selection, Nokko's Best (2006)

### Singles

* Crazy Clouds (1992)
* Kiseki no Wedding March (奇跡のウエディングマーチ, Miracle Wedding March) (1992)
* I Will Catch U (1993)
* Vivace (1993)
* Ningyo (人魚, Mermaid) (1994)
* Live ga Hanetara (ライブがはねたら, If the Live Show Jumps) (1994)
* Antenna (アンテナ) (1995)
* Parade (パレード) (1995)
* Tenshi no Love Song (天使のラブソング, Angel's Love Song) (1996)
* Natural (1996)
* Koi wa Aserazu (恋はあせらず, You Can't Hurry Love) (1997)
* Mizu no Naka de Chiisa na Taiyō (水の中の小さな太陽, A Little Sun in the Water) (1997)
* Haruyuki Usagi (春雪うさぎ, Spring Snow Rabbit) (1998)
* Wasurenagusa (わすれな草, Unforgettable Grass) (1998)
* Friends (フレンズ) (1999)
* Hiru no Tsuki (昼の月, Daytime Moon) (1999)
* Kiss ga Kikoeru/I Love You (KISSが聞こえる, I Can Hear the Kiss) (1999)

## Referències

* 1 2 3 «NOKKO» (en anglès). Jpop Stop!. [Consulta: 6 març 2010].

## Enllaços externs

* The Story Of Rebecca Arxivat 2007-06-15 a Wayback Machine.(anglès)
# Nokian Renkaat

Nokian Renkaat (en espanyol: Pneumàtics de Nokia; en anglès: Nokian tyres) és l'empresa més gran de manufactura de pneumàtics a Escandinàvia, amb oficines centrals a Nokia a Finlàndia. És també l'empresa de fabricació de pneumàtics més septentrional. Nokian Renkaat es va separar del conglomerat Nokia (que després es convertiria en el venedor de telèfons mòbils més gran del món) el 1988. Nokia Corporation ja no té més interès en la possessió de Nokian Renkaat, el soci de la qual més important és la japonesa Bridgestone.
Nokian Renkaat va ser pionera en el desenvolupament de pneumàtics d'hivern al món, va llançar el primer pneumàtic d'hivern l'any 1934.
Nokian Renkaat també gestiona la companyia Vianor, que és la franquícia més gran de pneumàtics als països nòrdics, amb al voltant de 190 sucursals a Finlàndia, Suècia, Noruega, els Països Bàltics i Rússia.
El març de 2012 va patrocinar el desenvolupament teòric i pràctic del vehicle I-RA (Electric RaceAbout) de l'Hèlsinki Metropolia University of Applied Sciences que a les mans del pilot professional de proves Janne Laitinen i amb pneumàtics de la marca va reeixir els 252,09 quilòmetres per hora a un circuit de gel sobre el Llac Ukonjärvi a Inari.
Nokian Renkaat va renovar el març de 2013, al costat del pilot Janne Laitinen, el Record Guinness Mundial oficial de velocitat d'un turisme sobre gel amb una nova marca de 335,71 km/h amb pneumàtics de claus muntats en un Audi RS6. Cal destacar que els pneumàtics no eren de competició si no de tipus comercial: el model Nokian Hakkapeliitta de carrer.

## Referències

* 1 2 3 http://www.elmundo.es/elmundomotor/2012/03/22/conductores/1332439027.html
* ↑ http://www.motorpasion.com/videos-de-coches/el-audi-rs6-de-los-336-km-h-sobre-hielo

## Enllaços externs

* Nokian Renkaat
* {{format ref}} http://www.autobild.es/noticias/audi-rs6-neumaticos-nokian-335-kmh-hielo-196602
# Noordenveld

Noordenveld és un municipi de la província de Drenthe, al nord-est dels Països Baixos. L'1 de gener del 2009 tenia 30.884 habitants repartits sobre una superfície de 205,36 km² (dels quals 4,2 km² corresponen a aigua).

## Centres de població

| Nucli | Població | Nucli | Població | Nucli | Població |
| Roden | 14.844 | Lieveren | 264 | Altena | (bij Peize) |
| Peize | 5.328 | Langelo | 237 | Alteveer | 103 |
| Norg | 3.737 | Foxwolde | 228 | Een-West | 232 |
| Veenhuizen | 1.319 | Steenbergen | 222 | Huis ter Heide | 133 |
| Nieuw-Roden | 1.318 | Zuidvelde | 195 | Matsloot | 40 |
| Nietap | 1.086 | Westervelde | 158 | Peizermade | (Peize) |
| Een | 853 | Leutingewolde | 152 | Peizerwold | (Peize) |
| Roderesch | 346 | Peest | 121 | Sandebuur | (Roderwolde) |
| Roderwolde | 342 | | | Terheijl | (Nietap) |

## Política

Resultats de les eleccions locals i generals de 2006
| Partit | Locals 2006 | Generals 2006 |
| | in % | in % |
| Total | 66,7 | 85,7 |
| Gemeentebelangen | 29,4 | - |
| PvdA | 27,5 | 37,4 |
| VVD | 13,9 | 20,5 |
| GroenLinks | 10,8 | 5,2 |
| CDA | 10,3 | 19,7 |
| ChristenUnie | 5,7 | 2,3 |
| D66 | - | 4,7 |
| SP | - | 4,6 |
| LPF | - | 4,2 |
| SGP | - | 0,2 |

## Enllaços externs

* www.noordenveld.nl
# Nossa Senhora do Monte (Cap Verd)

Nossa Senhora do Monte és una vila a la part occidental de l'illa Brava a l'arxipèlag de Cap Verd. És envoltada de muntanyes i prop hi ha Monte Fontainhas. Va ser fundada el 1826, i uns anys més tard es va convertir en seu episcopal. En 1862 Nossa Senhora do Monte esdevingué lloc de pelegrinatge. Al poble hi ha una església de peregrinació catòlica i l'Església Adventista més petita. Es pot arribar des de Nova Sintra amb autobusos "Aluguer".

## Galeria

* Autobus "Aluguer" a Nossa Senhora do Monte.
* Església de Pelegrinació
* Escola
* Vista genereal del nord

## Vegeu també

* Llista de nuclis de població de Cap Verd

## Referències

* ↑ Reitmaier, Pitt: Cabo Verde, p.415. Bielefeld 2009.
* ↑ Reitmaier, Pitt: Cabo Verde, p.418. Bielefeld 2009.
# Nossa Senhora de Lourdes (Santa Maria)

Nossa Senhora de Lourdes és un barri de la ciutat brasilera de Santa Maria, Rio Grande do Sul. El barri està situat al districte de Sede.

## Villas

El barri amb les següents villas: Loteamento Cidade Jardim, Nossa Senhora de Lourdes, Parque Residencial Nossa Senhora da Saúde, Parque Residencial Nossa Senhora de Lourdes, Vila Ana Maria, Vila Belém, Vila Elwanger, Vila Palotina, Vila Rolim.

## Galeria de fotos

| Centro Nonoai | Nossa Senhora das Dores | Nossa Senhora das Dores Cerrito |
| Nonoai | | Cerrito |
| Nossa Senhora Medianeira Cerrito | Cerrito | Cerrito |

## Referències

* ↑ (pt) Llei municipal 72/2009 que estableix la llei per a l'ús i ocupació del sòl, subdivisió, sistema urbà camí perimetral i el municipi de Santa Maria. Arxivat 2016-09-18 a Wayback Machine.
# Ocratoxina

Les ocratoxines són micotoxines que són produïdes de manera natural per certes espècies de fongs com Penicillinum i Aspergillus durant la fase de cultiu i, amb freqüència més gran, durant la fase d'emmagatzemament.
Les formes principals són l'ocratoxina A, B i C, que es diferencien en el fet que l'ocratoxina B és una forma no clorada de l'ocratoxina A i l'ocratoxina C és un éster etílic de l'ocratoxina A. De totes, l'ocratoxina A és la més tòxica, seguida per la C i la B. Tot i això, la resta d'ocratoxines també poden suposar un perill per a la salut humana i animal si es combinen amb altres micotoxines.
Tenen propietats carcinogèniques, nefrotòxiques, teratògenes inmunotòxiques i probablement neurotòxiques. Es troben en tota una sèrie de productes vegetals com els cereals, els grans de cafè, el cacau i els fruits dessecats. S'ha detectat la seva presència en aliments a base de cereals, cafè, vi, cervesa i al suc de raïm. També en productes d'origen animal com els ronyons de porc.
* Ocratoxina A
* Ocratoxina B
* Ocratoxina C

## Referències

* 1 2 Institut Català de la Vinya i el Vi «Guia de bones pràctiques per minimitzar la presència d'Ocratoxina A en els productes vitivinícoles». Agència Catalana de Seguretat Alimentària, 2006.
* ↑ Heussner, Alexandra; Bingle, Lewis «Comparative Ochratoxin Toxicity: A Review of the Available Data» (en anglès). Toxins, 7, 10, 22-10-2015, pàg. 4253–4282. DOI: 10.3390/toxins7104253. ISSN: 2072-6651. PMC: PMC4626733. PMID: 26506387.

## Enllaços externs

* Guia de bones pràctiques per minimitzar la presència d'Ocratoxina A en els productes vitivinícoles. Agència Catalana de Seguretat Alimentària
# Novibipalium alterifuscatum

Novibipalium alterifuscatum és una espècie de planària terrestre que pertany a la subfamília dels bipalins. L'aparença externa i la mida del cos és molt similar a la de Bipalium fuscatum.

## Referències

* ↑ Kawakatsu M, Ogren RE, Froehlich EM, 1998. The taxonomic revision of several homonyms in the genus Bipalium, family Bipaliidae (Turbellaria, Seriata, Tricladida, Terricola). Bull. Fuji Women's College, No. 36, Ser. II:83-93.
# Oklahoma City Blue

Els Oklahoma City Blue són un equip estatunidenc de bàsquet professional que pertant a l'NBA D-League amb seu a Oklahoma City, Oklahoma. El nom de l'equip, 66ers, prové de la Ruta 66, autopista nord-americana que creua la ciutat de Tulsa. Juguen a la divisió Oest. Han estat campions dues vegades sota el nom d'Asheville Altitude: la temporada 2003/04 contra els Albuquerque Thunderbirds i la temporada 2004/05 contra els Austin Toros.

## Enllaços externs

* Oklahoma City Blue - Lloc web oficial
# Oficina Filatèlica i Numismàtica de la Ciutat del Vaticà

L'Oficina Filatèlica i Numismàtica de la Ciutat del Vaticà (en italià: Ufficio Filatelico e Numismatico) s’encarrega d’emetre els segells postals i monedes de la Ciutat del Vaticà.
Tot i que els segells del Vaticà només es poden utilitzar a la Ciutat del Vaticà i la quantitat de monedes en euros està limitada pel tractat amb Itàlia (el valor total de totes les monedes encunyades el 2002 es va limitar a 310.400 €). Les monedes i els segells del Vaticà serveixen com un signe important de la sobirania del Vaticà, i la seva escassetat i disseny els fan populars i valuosos entre els col·leccionistes.
L’interès públic per la moneda i els segells del Vaticà es va considerar suficient per justificar un Museu Filatèlic i Numismàtic (Il Museo Filatelico e Numismatico) que s’ha obert com a part dels Museus Vaticans el 2007. Es van emetre dos segells especials sobre el museu a la seua obertura.
Les monedes d’euro emeses pel Vaticà són encunyades per l'Istituto Poligrafico e Zecca dello Stato d’Itàlia.
El 2017, el Vaticà va honrar el 500è aniversari de la Reforma Protestant emetent segells de Martí Luter.

## Vegeu també

* Filatèlia
* Numismàtica

## Referències

* ↑ «L’Euro vaticano» (en italià). Sala Stampa della Santa Sede.
* ↑ «The new Philatelic and Numismatic Museum» (en anglès). Ciutat del Vaticà. Arxivat de l'original el 25-08-2007.
* ↑ «Monetary Agreement between the European Union and the Vatican City State | Punt (5)» (en anglès). Ciutat del Vaticà, 17-12-2009. Arxivat de l'original el 05-02-2013.
* ↑ «Vatican issues stamp featuring Martin Luther for Reformation anniversary» (en anglès). Cruxnow, 26-11-2017.
# Omega (pel·lícula)

Omega és una pel·lícula documental espanyola del 2016 dirigida pel productor musical i cinematogràfic Gervasio Iglesias i pel director José Sánchez-Montes. Fou produït per Sacromonte Films, Telecinco Cinema i Universal Music Spain, amb la col·laboració de Canal Sur.

## Sinopsi

El documental mostra el procés de gestació de l'àlbum Omega, un projecte inusual, anàrquic i sorprenent creat pel cantaor Enrique Morente i el grup de rock granadí Lagartija Nick el 1996, que es va convertir en un esdeveniment trencador i revolucionari que va fusionar la veu flamenca i les guitarres elèctriques amb la poesia de Federico García Lorca i les partitures de Leonard Cohen, una creació avantguardista que va generar tanta admiració com rebuig. El documental inclou l'arxiu sonor i audiovisual que es conserva de l'època recollint els processos de preproducció, producció i realització, així com nombrosos temes i documents inèdits fins aleshores vists ni escoltats.

## Repartiment

* Enrique Morente
* Estrella Morente
* Antonio Arias
* Tomatito
* Alberto Manzano
* Leonard Cohen
* Lee Ranaldo
* Laura García Lorca

## Crítiques

| « | "És un documental directe i aplicat que llança més llum sobre un artefacte ja de per si mateix lluminós. (...) Puntuació: ★★★ (sobre 5)" | » |
| — Quim Casas: Diari El Periódico |||
| « | "Atesta dignament sobre la genialitat d'un treball que va sofrir mesquineses i incomprensions abans i després d'arribar a les botigues, però que va complir (i compleix) de sobres el seu propòsit (...) Puntuació: ★★★½ (sobre 5)" | » |
| — Yago García: Cinemanía |||
| « | "La convencional alternança d'entrevistes amb els protagonistes i imatges del passat es beneficia d'un muntatge àgil i d'unes intervencions sucoses, entre l'emotivitat, la tècnica musical ben explicada i la gràcia innata d'alguns dels participants. (...) Puntuació: ★★★ (sobre 5)" | » |
| — Ricardo Aldarondo: Fotogramas |||

## Nominacions

Fou nominada al Goya a la millor pel·lícula documental i també al premi al millor documental als Premis Cinematogràfics José María Forqué.

## Referències

* ↑ "Omega", un documental que rescata una obra rompedora, Canal Sur, 6 d'agost de 2020
* ↑ JOSÉ SÁNCHEZ-MONTES Y GERVASIO IGLESIAS "Omega" per Quim Casas a rockdelux.com
* ↑ 'Omega': Enrique Morente vs. Lagartija Nick, El Periódico, 17 de novembre de 2016
* ↑ Omega a Cinemanía
* ↑ Omega a Fotogramas
* ↑ Omega al web dels Goya
* ↑ Varias películas compiten por el 22 Premio Cinematográfico José María Forqué, donde trabajaron nuestros socios y patrocinadores al web d'APPA
# Odum

Odum és una població dels Estats Units a l'estat de Geòrgia. Segons el cens del 2000 tenia 414 habitants.

## Demografia

Segons el cens del 2000, Odum tenia 414 habitants, 163 habitatges, i 119 famílies. La densitat de població era de 82,4 habitants/km².
Dels 163 habitatges en un 33,7% hi vivien nens de menys de 18 anys, en un 61,3% hi vivien parelles casades, en un 8% dones solteres, i en un 26,4% no eren unitats familiars. En el 23,9% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,03.
Per edats la població es repartia de la següent manera: un 25,8% tenia menys de 18 anys, un 8,2% entre 18 i 24, un 27,5% entre 25 i 44, un 24,2% de 45 a 60 i un 14,3% 65 anys o més.
L'edat mediana era de 37 anys. Per cada 100 dones de 18 o més anys hi havia 91,9 homes.
La renda mediana per habitatge era de 37.188 $ i la renda mediana per família de 36.719 $. Els homes tenien una renda mediana de 28.250 $ mentre que les dones 18.000 $. La renda per capita de la població era de 15.699 $. Entorn de l'11,8% de les famílies i el 13,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Odum». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Odum». American Fact Finder. Oficina del Cens dels Estats Units, 12-01-2010.
# Odual

L'Odual és una llengua que es parla a l'estat de Rivers del sud-est de Nigèria. Es parla concretament a la LGA d'Abua-Odual. És parlada pels oduals.
L'odual és una llengua del subgrup lingüístic de les llengües abua-oudal, que són llengües Central Delta, de les llengües Benué-Congo. Té un 70% de semblança amb l'abua.Segons l'ethnologue el 1989 tenia 18.000 parlants.
El 94% dels parlants d'odual professen confessions cristianes: el 70% són anglicans, el 30% són d'esglésies independents i el 8% són evangèlics. El 6% restant creuen en religions tradicionals africanes. Té fragments de la bíblia traduïts i el nou testament es va traduir el 2002.

## Referències

* 1 2 Odual a Joshuaproject
* ↑ Odual a l'ethnologue

## Bibliografia

* Comson, Emmanuel E. 1987. The phonology of Odual. B.A. long essay, University of Port Harcourt.
* Faraclas, Nicholas G. 1989. Cross River. In John Bendor-Samuel (ed.), The Niger–Congo Languages, 378-399. Lanham: University Press of America, Inc.
* Gardner, Ian D. 1975. Odual/English word list. Jos: Institute of Linguistics.
* Gardner, Ian, Amelia Gardner and Martin Abigo. 1974. Reading and writing Odual. Ibadan and Port Harcourt: Rivers Readers Project.
* Kari, Ethelbert E. 2007a. The pronominal system of Odual. Studies in African Linguistics, 36, 91-113.
* Kari, Ethelbert E. 2007b. Noun class vestiges in Odual. In Ozo-mekuri Ndimele (ed.), Nigerian Languages, Literatures, Cultures & Policy Reforms: A Festschrift for Ayo Bamgbose, 523-543. Port Harcourt: The Linguistic Association of Nigeria and M & J Grand Orbit Communications Ltd. & Emhai Press.
* Kari, Ethelbert E. 2009. A grammatical description of the Odual language. Osaka: Research Institute for World Languages. ISSN 1883-0633, v.5
* Madumere, Rosemary O. 2006. Verb morphology of Odual. B.A. thesis, University of Port Harcourt.
# Ofelió (poeta)

Ofelió (Ophelion Ὠφελίων fou un poeta còmic atenenc probablement de la comèdia mitjana. Va viure al segle iv i va florir vers el 380 aC.
El Suides dona una llista de les seves obres que diu que apareixen a Ateneu de Naucratis (tot i que no surten a la referència que dona):
* Δευκαλίων
* Κάλλαισχρος
* Κενταυρος
* Σάτυροι
* Μου̂σαι
* Μονότρυποι o Μονότροποι

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Obradovicita-NaCu

L'obradovicite-NaCu és un mineral de la classe dels arsenats que pertany al grup de l'obradovicita.

## Característiques

L'obradovicita-NaCu és un molibdat de fórmula química Na₂(H₂O)$_{17}$Cu(H₂O)₆][Mo₈As₂Fe₃$^{3+}$O$_{34}$(OH)₃]. Cristal·litza en el sistema ortoròmbic.

## Formació i jaciments

Va ser inicialment reconeguda com un possible membre hipotètic del grup de la betpakdalita. Més tard, l'any 2011, va er aprovada per l'Associació Mineralògica Internacional com a espècie vàlida. Va ser descoberta a la mostra tipus d'obradovicita-KCu de la mina Chuquicamata, situada al districte de Chuquicamata, a Calama (Regió d'Antofagasta, Xile).

## Referències

* ↑ «Obradovicite-NaCu» (en anglès). Mindat. [Consulta: 7 novembre 2015].
# Osborn

* No s'ha de confondre amb Osborne.
«Osborn» té aquests significats:
* Osborn (Maine), població dels Estats Units a l'estat de Maine.
* Osborn (Missouri), població dels Estats Units a l'estat de Missouri.
* Henry Fairfield Osborn (1857 – 1935), geòleg, paleontòleg i eugenecista estatunidenc.